Държавен вестник, бр. 64, 2014 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  64
II. Описание на тестовете
Тест № 1 – „Скок на дължина от място с мах 
на ръцете“
Тестът се изпълнява на хоризонтално, равно 
място.
Изходно положение: Кандидатът застава в 
стоеж зад маркер (линия). Краката са разтворени 
на ширината на раменете.
Изпълнение: Скок с двата крака едновременно 
от маркера (начертаната линия), без предвари­
телно подскачане. Разрешава се извършването 
на махови движения с ръцете.
Постижението се измерва с точност до 1 см.
Тестът се изпълнява 2 пъти. Записва се по-
доброто постижение в сантиметри.
Тест № 2 – „Сгъване и разгъване на ръцете от 
опора“
Тестът се изпълнява на хоризонтално, равно 
място.
Изходно положение: Кандидатът застава в 
опора, като тялото е изпънато (раменни, тазо­
бедрени, коленни и глезенни стави са в една ли­
ния). Пръстите на ръцете могат да сочат напред 
или да са свити в юмрук. Краката са събрани 
един до друг.
Изпълнение: Ръцете се сгъват в лакътната 
става. Следва разгъване до изходно положение. 
Упражнението е направено един път при едно 
сгъване и разгъване на ръцете. Отчитат се пра­
вилно изпълнените повторения.
Постижението се брои в цели числа.
Тестът се изпълнява еднократно.
Тест № 3 – „Повдигане на трупа от тилен лег 
до седеж“
Тестът се изпълнява на хоризонтално, равно 
място.
Изходно положение: Кандидатът заема поло­
жение тилен лег с ръце зад тила, като партньор 
му натиска краката към земята.
Изпълнение: Тялото се повдига до отвесно 
положение – седеж на 90° спрямо земята. При 
връщане в изходно положение (тилен лег) гърбът 
трябва да опира земята. Упражнението е напра­
вено един път при едно повдигане и връщане 
в изходно положение. Отчитат се правилно из­
пълнените повторения.
Постижението се брои в цели числа.
Тестът се изпълнява еднократно.
Тест № 4 – „Бягане в осморка“
Тестът се изпълнява на хоризонтално, равно 
място. Маркира се старт/финал линия. Поставя 
се стойка, чийто център лежи върху линията. 
Втората стойка се поставя на разстояние 4 м от 
първата. Височината на двете стойки е в грани­
ците от 140 см до 150 см.
Изходно положение: Упражнението се изпъл­
нява от висок старт.
Изпълнение: При сигнал „старт“ кандидатът 
минава от дясната/лявата страна на първата 
стойка, заобикаля втората от лявата/дясната 
страна и пресича старт/финалната линия от 
лявата/дясната страна на първата стойка. Това 
е един цикъл. Отчита се времето, за което се 
правят 4 пълни цикъла.
Времето за изпълнение се отчита с хрономе­
тър с точност до 0,1 сек. При бутане на стойка 
кандидатът я поставя на мястото є, след което 
продължава изпълнението. За грешката се на­
числява наказателно време от 0,2 сек.
Тестът се изпълнява еднократно.
Тест № 5 – „Гладко бягане 800 м“
Тестът се провежда на лекоатлетическата 
писта или по изключение на друго равно, хори­
зонтално място.
Изходно положение: Упражнението се изпъл­
нява от висок старт.
Изпълнение: Кандидатът се стреми да премине 
разстоянието за възможно най-кратко време.
Времето за изпълнение се отчита с хроно­
метър с точност до 1 сек. Времето за пробег на 
разстоянието се записва в минути.
Тестът се изпълнява еднократно.
Тест № 6 – „Преодоляване на 60-метрова пътека 
с препятствия“
Тестът се провежда на лекоатлетическата 
писта или по изключение на друго равно, хори­
зонтално място.
Изходно положение: Упражнението се изпъл­
нява от висок старт.
Изпълнение: Кандидатът се стреми да преми­
не разстоянието за възможно най-кратко време. 
Тестът включва:
• пробягване на 20-метрово разстояние;
• преодоляване на дървена стена с височина и 
ширина 2 м (за мъже) или дървена стена – стълба 
с 4 стъпала, висока 2 м и широка 1,20 м (за жени);
• пробягване на 15-метрово разстояние;
• качване и придвижване по греда с дължина 
11,60 м; гредата се състои от три части:
 – хоризонтална част, отстояща на 1,20 м от 
земята, с дължина 8 м и повърхност за ходене 
0,18 м;
 – две части, които се поставят под наклон от 
двете страни на хоризонталната част (дължина 
2 м и повърхност за ходене 0,25 м);
• пренасяне на разстояние от 10,40 м на те­
жести с тегло от 10 кг за всяка ръка; тежестите 
се намират на 3 м от края на наклонената част 
на гредата.
Времето за изпълнение се отчита с хронометър 
с точност до 0,1 сек. Времето за преодоляване 
се записва в секунди.